[image: image1.wmf]
[image: image2.wmf]РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Предприятие за бутилиране на минерална вода „Ком” в с. Бързия, с оператор „Минерална вода – КОМ” ЕАД, гр. София
Дата на извършване на проверката: 21.07.2016 г.

Място на извършване на проверката: с. Бързия, ул. „Петроханска” №2
Проверени компоненти и фактори на околната среда:
· Води

· Опасни химични вещества
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите и условията в Разрешително за заустване..
· Наредба № 2/08.06.2011 г. за издаване на разрешителни за заустване на отпадъчните води във водни обекти и определяне на ИЕО на точкови източници на замърсяване.
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH) и Регламент (ЕО) № 1272/2008 (CLP)

· Наредба за реда и начина за съхранение на опасни химични вещества и смеси.
· Закон за отговорността за предотвратяване и отстраняване на екологични щети.
· Закон за управление на отпадъците. 

· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри.
· Наредба за изискванията за третиране и транспортиране на производствените и на опасните отпадъци.
· Наредба за определяне на реда и размера за заплащане на продуктова такса за продукти, след употребата на които се образуват масово разпространени отпадъци.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-190/19.07.2016 г. на директора на РИОСВ – Монтана за извършване на комплексна проверка на място на обект:  Предприятие за бутилиране на минерална вода „Ком” в с. Бързия, с оператор „Минерална вода – КОМ” ЕАД, гр. София
На 21.07.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-190/19.07.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-38/21.07.2016 г.
Проверени са:
· ЛПСОВ
· Склад за съхранение на химикали.
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по околна среда.
Констативна част:
Основна дейност на дружеството на обекта – бутилиране на минерална вода „Ком”.

1. Компонент „Води”
Формираните смесен поток от битово-фекални и производствени отпадъчни и дъждовни води се заустват в р. Бързия. Издадено е разрешително за заустване от БДДР – Плевен с краен срок на действие до 2022 г. Отпадъчните води първично се пречистват в локална пречиствателна станция (ЛПСОВ) преди заустване в р. Бързия. Провеждан е собствен мониторинг на отпадъчните води. Протоколите са предоставени в РИОСВ- Монтана.
2. Фактор „Опасни химични вещества"
По приложение на ЗЗВВХВС и по смисъла на Регламент (ЕО) № 1972/2006 (REACH) дружеството е потребител на химични вещества и смеси. За своята дейност дружеството използва и съхранява химични смеси за измиване и дезинфекция на повърхности. Всички химични вещества и смеси класифицирани в една или повече категории на опасност се съхраняват в обособен склад с ограничен достъп. Съхранението се извършва в съответствие с изискванията на Наредбата за реда иначина на съхранение на ОХВ и С и условията посочени в ИЛБ. За всички химични вещества и смеси са представени информационни листове за безопасност, изготвени съгласно изискванията на чл. 31 и Приложение II от Регламент (EO) № 1907/2006, изменен с Регламент (EC) № 453/2010.
3. По приложение на ЗОПОЕЩ 
По време на проверката операторът е представил собствена оценка за възможни случаи на непосредствена заплаха за екологични щети и на случаи на причинени екологични щети по смисъла на ЗОПОЕЩ, отговаряща на изискванията на Приложение №1 на Наредба №1/29.10.2008 г.

4. Фактор „Отпадъци”
На обекта се извършва само дейност по предварително съхраняване на отпадъци на мястото на образуване до предаването им за последващо третиране. Неопасните отпадъци от хартиени, пластмасови, метални и стъклени опаковки се съхраняват разделно в обособен и обозначен със съответните кодове склад с трайна настилка и в прозводствения цех в биг-бег чували и кашони. Дефектирали луминисцентни лампи се съхраняват в метален варел с капак, поставен в обозначен склад с ограничен достъп и трайна настилка, в който има и сяра. Отпадъците са предавани за последващо третирате на фирма, притежаваща разрешения по Закона за управление на отпадъците за дейности с отпадъци въз основа на сключени писмени договори, представени по време на проверката. Води се ежемесечна отчетност за количествата образувани и предадени отпадъци в заверените от РИОСВ – Монтана отчетни книги, заведени по реда на Наредба №1/2014 г. за реда и образците, по които се предоставя информация за дейностите по отпадъците. 
Като лице пускащо на вътрешния пазар продукти (бутилирана минерална вода), след употребата на които се образуват масово разпространени отпадъци, дружеството изпълнява задълженията си по чл. 14, ал. 2 , т. 2 от ЗУО като участва в колективна система, съгласно сключен договор с организация по оползотворяване „Екобулпак”АД и представено актуално удостоверение. По време на проверката са представени копия на актуални счетоводни документи и отчетна документация за платените лицензионни накси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци.
Заключение:
Оператора е изпълнило всички задължения, които има в съответствие с екологичното законодателство по компонент „Води” и фактор „Отпадъци” 
Операторът използва и съхранява химичните вещества и смеси, съгласно изискванията на ЗЗВВХВС и Наредбата за реда и начина за съхранение на ОХВС.

Дружеството е изпълнило дадените в КПКД-66-1/29.10.2015 г. предписания.
От извършената проверката няма дадени предписания.

Приоритети за последваща контролна дейност:
· Законосъобразно управление на водите
· Законосъобразно управление на опасните химични вещества и смеси.
· Законосъобразно управление на отпадъците.

